ફિલ્મ ‘રામ-લીલા’માં કરવામાં આવેલાં જ્ઞાતિવાદી વિધાનો અને ફિલ્મના પ્રોમોમાં થઈ રહેલા રબારી અને જાડેજા શબ્દોના ઉલ્લેખના શરૂ થયેલા વિરોધ પછી ફિલ્મના ડિરેક્ટર સંજય લીલા ભણસાલીએ અંદરખાને એ ઉલ્લેખ ફિલ્મમાંથી કાઢી નાખવાનો નિર્ણય કરી લીધો હતો જે ગઈ કાલે ‘મિડ-ડે’માં પ્રસિદ્ધ પણ થયું, પણ ક્ષત્રિયો અને રબારી સુધી આ મેસેજ પહોંચે અને આંદોલન સમી જાય એવા હેતુથી ગઈ કાલે સંજય લીલા ભણસાલીએ રાજકોટના યુવરાજ માંધાતાસિંહ જાડેજાને અને ગોંડલના યુવરાજ હિમાંશુસિંહ જાડેજાને પોતાની કંપનીના લેટરહેડ પર લેખિતમાં બાંહેધરી આપતો ફૅક્સ પણ કરાવ્યો હતો.